**Referat af stormødet torsdag den 30 maj 2013**

**1** . **Dirigent:** Simon referent: Sanne

**2**. **Fremlæggelse og godkendelse af budget 2013/ 2014:**

Ved fremlæggelse af budgettet, viste Jakob en graf der illusterede lejeudviklingen i de forskellige bebyggelser i Herfølge og her ligger Tinggården pænt i midten.

Jakob fremlagde budgetforslaget og det blev efterfølgende godkendt, med 18 stemmer for og to stemmer imod og en hverken for eller imod.

**3**. **Valg af intern revisor og kasserer:**

Anne nr.47 trækker sig som revisor men gør perioden færdig. Hun har gjort et flot stykke arbejde. Der var ingen ny revisor på valg, så afdelingsbestyrelsen finder to kandidater på næste afdelingsbestyrelsesmøde.

**4.** **Behandling af indkomne forslag:**

**1a.** **Affaldssortering og pap.** Lars gennemgik forslaget vedrørende sortering af pap og læste efterfølgende op af regulativet. Simon foreslår, at afdelingsbestyrelsen laver en konsekvensberegning. Det blev vedtaget og hermed ligger sagen i afdelingsbestyrelsen til videre behandling.

**1b.** forslaget trækkes, da der stadig komposteres.

**2. Energikonsulent:**

Astrids forslag tages med på næste afdelingsbestyrelsesmøde. Tom har kontaktet DAB vedrørende en form for energi tjek. Hermed falder forslaget da Tom har en dialog i gang.

**Evt.**

* Der var ønske om gennemgang af tagrender, da der er flere utætheder.
* Der var ligeledes tvivl, om det er beboerne eller ejendomsfunktionærerne der skal rense tagrenderne. Punktet tages med på afdelingsbestyrelses mødet.
* Et spørgsmål om energiruder. Der er stadig beboere der er interesseret i at skifte ruder, men der er ikke henlagt midler før 2015-15. Tages med på afd.best. mødet.
* Forslag om afkalkning af vaskemaskinerne.
* Forslag om regnvandstønder i folks haver hvor det er muligt.
* Trivselsgruppen har udarbejdet et spørgeskema til omdeling. Går man og har gode ideer til trivselsgruppen kan Lea kontaktes.
* Madklubben har inviteret til åbent hus tirsdag d.4 juni. Håber på stort fremmøde.
* Jubilæumsfesten holdes i sensommeren. Musikcafe gruppen træder sammen.